Σταθμός+Εργασίας

Οι **Σταθμοί εργασίας** (workstation) κατατάσσονται ανάμεσα στους μεσαίους υπολογιστές και τους μικροϋπολογιστές, χωρίς να υπάρχει μεταξύ τους μια σαφής διαχωριστική γραμμή. Οι υπολογιστές αυτοί χρησιμοποιούνται συνήθως σε εφαρμογές που απαιτούν κυρίως υψηλής ποιότητας γραφικά, χωρίς ιδιαίτερα μεγάλη υπολογιστική ισχύ, όπως είναι οι εφαρμογές που χρησιμοποιούν οι μηχανικοί (CAD/CAM), η επιτραπέζια τυπογραφία, η ανάπτυξη λογισμικού, κ.ά. Μπορούν, όπως και οι μικροϋπολογιστές, να χρησιμοποιηθούν από ένα μόνο χρήστη ή σε τοπικό δίκτυο ανάλογα με τις ανάγκες. Στη γλώσσα των δικτύων υπολογιστών, σταθμός εργασίας αποκαλείται κάθε υπολογιστής που είναι συνδεδεμένος σε ένα τοπικό δίκτυο.